Medlemsstaternes oplysninger om statsstøtte ydet i henhold til Kommissionens forordning (EF) nr. 70/2001 af 12. januar 2001 om anvendelsen af EF-traktatens artikel 87 og 88 på statsstøtte til små og mellemstore virksomheder

(2002/C 288/03)

(EØS-relevant tekst)

Sag nr.: XS 06/02

Medlemsstat: Det Forenede Kongerige

Region: Sydvest

Støtteordningens navn eller navnet på den virksomhed, der modtager individuel støtte: Program for restaurering af den kulturelle arv i Falmouth

Retsgrundlag: Planning (Listed Buildings and Conservation Areas) Act 1990, Sections 57, 77, 79 and 80. The National Heritage Act 1983, Section 33

De planlagte årlige udgifter i henhold til ordningen eller den samlede individuelle støtte, der er ydet virksomheden: EFRU-støtte i alt 357360 GBP. Den fælles fond i alt 748610 GBP.

Under denne gruppefritagelse forventes det ikke, at støtten til en SMV overstiger 70000 GBP.

Finansieringspakke for programmet:

>TABELPOSITION>

SMV skal af egne midler bidrage med et beløb, der svarer til støtten fra den fælles fond

Maksimal støtteintensitet: Maksimal støtteintensitet 50 %.

Højst 35 % fra EFRU og resten fra andre offentlige organer.

Støtten anvendes i Cornwall, der har status som mål 1-region.

Gennemførelsestidspunkt: Første tilskud 1. januar 2002

Støtteordningens eller det individuelle støtteprojekts varighed: Sidste frist for indsendelse af ansøgning: 30. september 2005

Støttens formål: At fremme sanering af bygninger, der ejes af SMV, for at sikre, at de fortsat er i brug, gennem ydre forbedringer og en vis istandsættelse af ledige arealer.

Arbejdet er led i et program, der har til formål at forbedre Falmouths bycentrums image.

Byggekontrakterne tildeles ved åbent udbud.

Berørte sektorer: Alle sektorer, bortset fra landbrug, fiskeri og akvakultur, kulminedrift, stål, skibsbygning, syntetiske fibre, motorkøretøjer, søfart, andre transporttjenester og finansielle tjenesteydelser

Navn og adresse på den myndighed, der yder støtten: Government Office South West ( Philip Charlesworth ) Mast House

Shepherds Wharf

24 Sutton Road

Plymouth PL4 OHJ United Kingdom

Andre oplysninger: Støtten forvaltes af: Carrick District Council ( Tim Kellett ) Planning and Leisure Services Department Carrick House

Pydar Street

Truro Cornwall TR1 1GT United Kingdom

Sag nr.: XS 100/01

Medlemsstat: Det Forenede Kongerige

Region: West Midlands

Støtteordningens navn eller navnet på den virksomhed, der modtager individuel støtte: Fremskyndet handlingsplan for West Midlands

Retsgrundlag: Midlerne fra DTI (det britiske handels- og industriministerium) bevilges på basis af Industrial Development Act (1982), Sections 7, 8 and 11.

Midlerne fra EFRU bevilges på basis af det enhedsprogrammeringsdokument for West Midlands, som er godkendt i henhold til Rådets forordning (EF) nr. 1260/1999 af 21. juni 1999

De planlagte årlige udgifter i henhold til ordningen eller den samlede individuelle støtte, der er ydet virksomheden: Under den nye ordning stilles der ca. 26 mio. GBP (41 mio. EUR) til rådighed i en seks årig periode fra 1. januar 2002 til 31. december 2007. Dette beløb omfatter både midler fra EFRU og UK. Sidste år er med forbehold af, at gruppefritagelsen for SMV fornyes.

Forventet årlig finansieringsprofil:

- 2002: 4,5 mio. GBP (7,1 mio. EUR)

- 2003: 6,0 mio. GBP (9,5 mio EUR)

- 2004: 5,5 mio. GBP (8,7 mio EUR)

- 2005: 4,0 mio. GBP (6,3 mio EUR)

- 2006: 3,0 mio. GBP (4,8 mio EUR)

- 2007: 2,0 mio. GBP (3,2 mio EUR).

Midlerne anvendes til at støtte SMV (der opfylder definitionen i bilag 1 til Kommissionens forordning (EF) nr. 70/2001) i West Midlands. Konsulentbistand tilbydes kun en enkelt gang i overensstemmelse med artikel 5, litra a), i ovennævnte forordning, og konsulenterne udvælges i fri konkurrence fra en kortliste med tre virksomheder, jf. de britiske "Business Link"-organisationers praksis.

Under programmet ydes der støtte til følgende aktiviteter (støtten udtryk i bruttobeløb):

- konsulentbistand og networking med henblik på at udvikle bedste praksis i virksomhedsprocedurer (støtte på højst 50 %)

- rådgivning med henblik på at forbedre arbejdsstyrkens fleksibilitet og kvalifikationer (støtte på højst 50 %)

- støtte til anlægsaktiver med henblik på produkt- eller produktionsinnovation i virksomheder (støtte på højst 25 %).

For at undgå misforståelser omfatter ovennævnte støtte både midler fra EFRU og UK.

Anmærkning til kapitaltilskud

I forbindelse med kapitaltilskud, der tilbydes SMV i de godkendte støtteberettigede områder, afhænger støtten af den status, som den administrative afdeling har, hvor den pågældende SMV opererer.

I forbindelse med kapitaltilskud, der tilbydes SMV uden for de støtteberettigede områder, tilbydes støtten efter de minimis-bestemmelserne eller den nedsættes til et beløb, der er forenelig med artikel 4 i forordning (EG) nr. 70/2001 og er i så fald omfattet af nærværende anmeldelse.

SMV skal under alle omstændigheder yde et bildrag på mindst 25 % (og i de fleste tilfælde hele det resterende beløb) til investeringsudgifterne, jf. artikel 4, stk. 3, i forordningen.

Kontrol og udarbejdelse af rapporter

Oplysninger om individuelle støtteforanstaltninger til virksomheder opbevares i ti år fra det tidspunkt, hvor støtten blev ydet, og relevante oplysninger meddeles til Kommissionen hvert år i overensstemmelse med artikel 9 i forordning (EF) nr. 70/2001. Desuden skal alle de øvrige krav i artikel 9 (især opbevarelse af alle de oplysninger, der er nødvendige for at opfylde artikel 9, stk. 2) være opfyldt.

Støtten overvåges af de lokale Business Link-organisationer inden for de rammer, der er fastsat af den myndighed, der yder støtten. Disse organisationer er allerede bekendt med anvendelse af de minimis-loftet og kravet om, at der ikke ydes støtte fra forskellige kilder, således at de enkelte SMV overskrider den rullende tre årstærskel. Bestemmelserne i forordning (EF) nr. 70/2001 vil blvie præciseret og de oplysninger, som Business Links råder over, undersøges for at sikre, at de er tilstrækkelige og korrekte

Maksimal støtteintensitet: Den maksimale støtte andrager 50 % til rådgivningsvirksomhed, konsulentbistand og networkstøtte og 25 % til anlægsinvesteringer.

Der kan højest ydes et beløb på 200000 GBP (317000 EUR) til den enkelte virksomhed i en seks årig periode. Der kan højst ydes 120000 GBP (190000 EUR) til en virksomhed over en tre årig periode

Gennemførelsestidspunkt: 1. januar 2002

Støtteordningens eller det individuelle støtteprojekts varighed: Seks år, men denne anmeldelse vedrører blot de første fem år

Støttens formål: Formålet med støtten er at forbedre små og mellemstore komponentvirksomheders konkurrenceevne gennem produktudvikling og forbedring af produktionsprocessen.

Målene nås ved hjælp af driftsplanlægning og benchmarking, rådgivning vedrørende personaleudvikling, forsyningskæde, networking og anlægsinvesteringer. Virksomhederne vil få hjælp til at deltage i disse aktiviteter af rådgivere fra den britiske Small Business Service.

De opnåede forbedringer måles på basis af virksomhedernes resultater før og efter de aktiviteter, der finansieres under den fremskyndede handlingsplan, på områderne kvalitet, omkostningsudvikling, output, udbytte og personaleudvikling

Berørte sektorer: Der ydes støtte til "al fremstillingsvirksomhed". De virksomheder, der får tildelt støtte, findes typisk inden for:

- plaststøbning og -forarbejdning

- metal- og varmebehandling

- spåntagende bearbejdning

- overfladebehandling og plating

- stansning

- værktøjsfremstilling

- formstøbning ved gummifremstilling

- smedning og støbning (se bemærkning nedenfor).

De virksomheder, der modtager støtte under denne ordning, fremstiller og forarbejder et bredt sortiment af produkter i mange sektorer, bl.a. komponenter til bilindustrien, der tegner sig for en væsentlig del af produktionen i West Midlands. Der ydes ikke støtte til producenter af originaludstyr og direkte leverandører eller stålproducenter som defineret i fællesskabsrammebestemmelserne for statsstøtte til motorkøretøjsindustrien (EFT C 279 af 15.9.1997, s. 1) og stålstøttereglerne (Kommissionens beslutning nr. 2496/96/EKSF af 18. december 1996 om fællesskabsregler for statsstøtte til stålindustrien)

Navn og adresse på den myndighed, der yder støtten: Accelerate Programme Team Birmingham Chamber of Commerce and Industry 75 Harborne Road Birmingham B15 3BU United Kingdom

Andre oplysninger: Virksomheder, der er berettigede til at ansøge om midler under den fremskyndede handlingsplan kan også være berettigede til at modtage støtte til at diversificere deres aktiviteter væk fra traditionelle aktiviteter med lav værditilvækst som f.eks. komponenter til bilindustrien. Samtidig med den fremskyndede handlingsplan, der iværksættes den 1. november 2001, anmeldes en separat støtteordning om støtte til diversificeringsbestræbelser. Under denne ordning ydes der støtte til andre aktiviteter end dem, der finansieres under den fremskyndede handlingsplan, men SMV kan, hvis de er interesserede, ansøge om at deltage i begge ordninger.

Ekstra midler under handlingsplanen på i alt 5,2 mio. GBP (8,3 mio. EUR) kan ydes til selvstændige virksomheder i West Midlands, som ikke falder under SMV-definitionen, og som har over 250, men under 400 medarbejdere. Disse midler, der ydes til støtteberettigede virksomheder under de minimis-undtagelsen, er ikke medtaget i de ovenfor nævnte 26 mio. GBP, da de ikke er omfattet af denne anmeldelse.

Formålet med den fremskyndede handlingsplan er at støtte SMV i hele West Midlands. Det forventes, at hovedparten (over 70 %) af de SMV, der får tildelt støtte, ligger i mål-2-regioner i West Midlands, selv om den faktiske fordeling af støtte afhænger af antallet af ansøgninger og kvaliteten af disse.

Sag nr.: XS 102/01

Medlemsstat: Forbundsrepublikken Tyskland

Region: Delstaten Niedersachsen og hansestaden Bremen

Støtteordningens navn eller navnet på den virksomhed, der modtager individuel støtte: Artikel 10, stk. 2 i direktivet om kulturstøtte til film- og mediesektoren gennem nordmedia Fonds GmbH (Nordmediafonden)

Retsgrundlag: 1. Anspruch der nordmedia Fonds auf Gewährung einer Finanzhilfe (zur Förderung Dritter) aus Konzessionsabgaben nach § 9a des Niedersächsischen Gesetzes über das Lotterie- und Wettwesen vom 21. Juli 1997, zuletzt geändert durch Artikel 7 des Niedersächsischen Haushaltsbegleitgesetzes 2001 vom 15. Dezember 2000.

2. Verpflichtung des NDR zur Vergabe von Fördermitteln gemäß § 64 Absatz 3 des Niedersächsischen Landesrundfunkgesetzes vom 9. November 1993, zuletzt geändert durch Gesetz vom 15. Dezember 2000 (Nds. GVBL. Nr. 24/2000).

3. Vertrag über Vergabe von Mitteln des Landes Bremen aus dem Landesförderprogramm "Bremen in Time".

4. Vertrag über Vergabe freiwilliger Beiträge des NDR.

5. Vertrag über Vergabe freiwilliger Beiträge von Radio Bremen.

6. Vertrag über Vergabe freiwilliger Beiträge des ZDF

De planlagte årlige udgifter i henhold til ordningen eller den samlede individuelle støtte, der er ydet virksomheden: 100000 EUR

Maksimal støtteintensitet: Støtten udgør op til 50 % af de beregnede totalomkostninger. Kumulationsreglen skal overholdes

Gennemførelsestidspunkt: Fra den 7. december 2001

Støtteordningens eller det individuelle støtteprojekts varighed: Fra den 7. december 2001 til den 31. december 2004

Støttens formål: Den ydede støtte skal anvendes til rådgivning til gennemførelse af projekter, oprettelse, udvidelse eller grundlæggende rationalisering og modernisering af virksomheder (inklusive foreninger, organisationer) i den audiovisuelle mediesektor.

Det er en forudsætning, at det ikke drejer sig om tjenesteydelser, som ydes fortløbende eller regelmæssigt, eller som hører til virksomhedens normale driftsomkostninger, så som rutinemæssig skatterådgivning eller juridisk rådgivning eller markedsføring.

Støtte til redning og omstrukturering af kriseramte virksomheder (jf. Fælleskabets rammebestemmelser for statsstøtte til redning og omstrukturering af kriseramte virksomheder, EFT C 288 af 9.10.1999) omfattes ikke af ordningen.

Støtten ydes i form af tilskud

Berørte sektorer: Ret til ydelser har små og mellemstore virksomheder, inklusive nystartede virksomheder i den audiovisuelle mediesektor.

Der kan ikke ydes støtte til virksomheder inden for følsomme sektorer

Navn og adresse på den myndighed, der yder støtten: Nordmedia Fonds GmbH Expo-Plaza 1 D - 30539 Hannover

Andre oplysninger: Hr. Coldewey Tlf. (49-511) 12 34 56-0 Fax (49-511) 12 34 56-29 E-post: j.coldewey@nord-media.de

Sag nr.: XS 103/01

Medlemsstat: Forbundsrepublikken Tyskland

Region: Bayern

Støtteordningens navn eller navnet på den virksomhed, der modtager individuel støtte: Logistik-Kompetenz-Zentrum Prien, Joseph-von-Fraunhofer-Str. 9, D - 83209 Prien am Chiemsee

Retsgrundlag: Zuwendungsbescheid vom 23.11.2001 i. V. m. Artikel 44, 23 Bayerische Haushaltsordnung (BayHO)

De planlagte årlige udgifter i henhold til ordningen eller den samlede individuelle støtte, der er ydet virksomheden: 29999,95 DEM

Maksimal støtteintensitet: 16 %

Gennemførelsestidspunkt: Fra den 23. november 2001

Støtteordningens eller det individuelle støtteprojekts varighed: Til den 31. december 2001

Støttens formål: Støttens formål er at skabe et succesrigt samarbejde mellem erhvervsliv og videnskab inden for rammerne af en messe i overensstemmelse med artikel 5, litra b), i Kommissionens forordning (EF) nr. 70/2001 af 12. januar 2001

Berørte sektorer: Tjenesteydelser

Navn og adresse på den myndighed, der yder støtten: Regierung von Mittelfranken Promenade 27 D - 91522 Ansbach

Sag nr.: XS 13/01

Medlemsstat: Spanien

Region: Balearerne

Støtteordningens navn eller navnet på den virksomhed, der modtager individuel støtte: Industria 2001

Retsgrundlag: Decreto 29/1997, de 18 febrero

Decreto 70/1998, de 17 de julio

Decreto 17/2001, de 2 de febrero.

Orden del conseller d'Economia, Comerç i Indústria, n° 4311, de 19 de febrero del 2001

De planlagte årlige udgifter i henhold til ordningen eller den samlede individuelle støtte, der er ydet virksomheden: 415676000 ESP (2498263 EUR)

Maksimal støtteintensitet: 30 % til alle de kategorier, der er omfattet af forordningen

Gennemførelsestidspunkt: 1. marts 2001

Støtteordningens eller det individuelle støtteprojekts varighed: Indtil den 31. december 2001

Støttens formål: Støtte til små og mellemstore virksomheders investeringer i:

- modernisering af produktionsapparatet

- flytning til industrizone

- mikrovirksomheder

- oprettelse af virksomheder

Berørte sektorer: Alle industrisektoerer

Navn og adresse på den myndighed, der yder støtten: Conselleria d'Economia, Comerç i Indústria - Govern de les Illes Balears C/ San Felio, 10 E - Palma de Mallorca

Sag nr.: XS 46/01

Medlemsstat: Grækenland

Støtteordningens navn eller navnet på den virksomhed, der modtager individuel støtte: Støtte til og etablering af videnskabs- og teknologiparker og udklækningscentre

Retsgrundlag: Νόμος 2741/1999, άρθρο 23 και νόμος 2919/2001 άρθρο 5

De planlagte årlige udgifter i henhold til ordningen eller den samlede individuelle støtte, der er ydet virksomheden:

>TABELPOSITION>

Maksimal støtteintensitet: Det loft for regional investeringsstøtte, der er fastsat i det af Kommissionen godkendte regionalstøttekort for Grækenland, skal overholdes; det andrager højst 40-50 % af de støtteberettigede omkostninger. Maksimumsbeløb pr. projekt er 7500000 EUR

Gennemførelsestidspunkt: November 2001

Støtteordningens eller det individuelle støtteprojekts varighed: November 2001-december 2006

Støttens formål: Udtrykket videnskabs- og teknologiparker refererer til områder eller områdenetværk, hvor der findes:

- virksomheder, især hightech-virksomheder

- joint venture-selskaber

- netværk af virksomheder med eller uden deltagelse af forskning- og teknologiorganisationer

- videnskabs- og teknologiorganisationer.

Med henblik på at virkeliggøre målene ydes der støtte til:

- videreudvikling og udbygning af eksisterende videnskabs- og teknologiparker, erhvervelse af materielle og immaterielle midler, som bidrager til iværksættelse af nye hightech-aktiviteter

- nye videnskabs- og teknologiparker, som etableres af konsortier, eventuelt i samarbejde med regionale og lokale myndigheder.

- etablering af udklækningscentre i disse parker.

Udtrykket "S & T Incubators" (videnskabelige og teknologiske udklækningscentre) refererer til en juridisk enhed, som inden for nærmere definerede områder yder støttetjenester til:

- virksomheder, især hightech-virksomheder, med henblik på udvikling og udnyttelse af teknologiske innovationer

- iværksætterordninger, som udnytter innovationer

- privatpersoner, som er aktive inden for udvikling og udnyttelse af innovationer.

Med henblik på virkeliggørelse af disse mål ydes der støtte til:

- videreudvikling og udbygning af allerede eksisterende S & T-udklækningscentre i Grækenland og erhvervelse af materielle og immaterielle midler, som bidrager til effektiv udklækning af nye hightech-aktiviteter

- etablering af nye S & T-udklækningscentre på basis af erhvervsinitiativer, eventuelt i samarbejde med regionale og lokale myndigheder, universiteter og forskningscentre.

Støtteberettigede organisationer

Forslag kan indsendes af juridiske personer i form af selskaber (aktieselskaber) og anpartsselskaber. Virksomhedens mål i selskabets vedtægter skal omfatte aktiviteter med relation til udvikling og drift af videnskabs- og teknologiparker.

Støttemodtagerne er videnskabs- og teknologiparker og udklækningscentre, som er private SMV.

Parkernes og udklækningscentrenes tjenester ydes til gavn for SMV (især mikrovirksomheder)

De støtteberettigede omkostninger omfatter materielle investeringer (etablering af nye eller udbygning af eksisterende centre, basisudstyr) og immaterielle investeringer (erhvervelse af patentrettigheder, licenser, knowhow eller upatenteret teknisk viden) indtil højst 50 % af de pågældende udgifter. Der må ikke være tale om fortløbende eller periodiske aktiviteter, og omkostningerne må ikke vedrøre virksomhedens normale driftsudgifter. De støtteberettigede omkostninger kan endelig omfatte indtil 50 % af ekstraudgifterne ved leje, etablering og drift af en stand ved første deltagelse i en messe eller udstilling

Berørte sektorer: Alle sektorer, alle tjenester

Navn og adresse på den myndighed, der yder støtten: General Secretariat for Research and Technology/Ministry of Development Ave. Messogion 14-18 GR - 11510 Athens

Andre oplysninger: Ordningen er i overensstemmelse med EU's politik for fremme af iværksætterånd, innovation og beskæftigelse i Den Europæiske Union og samfinansieres med CFS 2000-2006